No počkaj!

No počkaj! () je sovietsky animovaný seriál, vyrábaný v rokoch 1969 – 1986 moskovským Sojuzmuľtfiľmom (16 dielov). Ďalšie štyri diely boli vytvorené v rokoch 1993 – 2005.

Hlavnými postavami sú vlk a zajac. Ústredným motívom je snaha vlka chytiť zajaca, aby ho mohol zjesť.
V seriáli vystupujú aj ostatné zvieracie postavy štylizované do ľudských rolí, napr. hroch – strážnik, stavbár, šachista, vedúci obchodu, bobor – záchranár, kombajnista, prasa – kultivovaná panička, diváčka, cestujúca, kocúr – kúzelník, líška – speváčka, škrečok – bubeník, nosorožec – biletár, colník, jazvec – rozhodca, medveď – rybár, vzpierač a iné.

V pôvodnom ruskom znení postavu vlka nahovoril herec Anatolij Papanov (1922 – 1987) a zajaca herečka Klara Rumianovová (1929 – 2004).

Jednotlivé diely 

 „Na pláži“ (1969)
 „V parku“ (1970)
 „Na ceste“ (1971)
 „Na štadióne“ (1971)
 „Nové nápady vlka“ (1972)
 „Príhody na dedine“ (1973)
 „Na lodi“ (1973)
 „Nezabudnuteľný karneval“ (1974)
 „Nie je ľahké byť televíznou hviezdou“ (1976)
 „Na stavbe“ (1976) 
 „V cirkuse“ (1977)
 „V múzeu“ (1978)
 „Olympijské nádeje“ (1980)
 „Elektronický zajac“ (1984)
 „Zajačí chór“ (1985)
 „Rozprávková strata pamäti“ (1986)
 „Exotický ostrov“ (1993, odvysielané v 1994)
 „Supermarket“ (1993, odvysielané v 1995)
 „V kúpeľoch“ (2005)
 „Na vidieku“ (2005)

slovenský dabing 

 1.dabing - ČST\STV
V slovenskom znení: Zora Kolínska (zajac), Stanislav Dančiak (vlk), Viktor Blaho, Ivan Krajíček a iní

Slovenské znenie pripravili:
Dana Rajtarová, Zora Kolínska, Stanislav Dančiak, Svätopluk Šablatúra (1-13)
Dana Rajtarová-Krausová, L. Struhárová, Ing. Otto Bartoň, Karol Kadlečík, Svätopluk Šablatúra (14)
Vyrobila:
Československá televízia, Hlavná redakcia programov zo zahraničia, Bratislava (1-13)
Slovenská televízia, Hlavná redakcia programov zo zahraničia, Bratislava (14)

 2.dabing - TV Markíza, VHS
V slovenskom znení: Peter Krajčovič (zajac), Karol Čálik (vlk), Ivan Vojtek ml., Marek Ťapák (titulky) a ďalší

Produkcia: Monika Kraupová
Asistentka réžie: Hana Sokolíková
Preklad a dialógy: Eva Gubčová
Redaktorka: Soňa Kodajová
Réžia slovenského znenia: Bohumil Martinák
Pripravila: Firma DAVAY pre televíziu Markíza

 3.dabing - DVD
Na slovenskom znení spolupracovali: Dušan Kollár (vlk), Ivan Podlesný, Eva Pospíšilová, Jana Dekanovská, Roman Mihina a Pavel Skalický

Vyrobilo: Pulp Fiction pre Prague Promotion v roku 2008

 4.dabing - TV JOJ
V slovenskom znení: Peter Krajčovič (zajac), Juraj Predmerský (vlk), Martin Hronský (titulky) a ďalší

Soundtrack 
Ako soundtrack boli do seriálu umiestňované najmä hity vtedajšieho socialistického popu a ruské ľudové piesne, v štyroch častiach 1993 - 2005 aj niektoré zahraničné hity:

Z ruskej ľudovej hudby 
 Kazačok
 Korobuška

Zo socialistického popu 
 Vladimir Vysockij, Pesnja o druge
 Vladimir Makarov, Poslednjaja električka
 Igor Skľar, Komarovo
 Pesňary, Kosil Jas
 Lejsia, pesňa, Kačajetsia vagon
 Alla Borisovna Pugačovová, Million alych roz
 Oloviannyje soldatiki, U popa byla sobaka
 Vadim Mulerman, Koroľ-pobediteľ
 Zemľanie, Trava u doma
 Jurij Antonov, More, more
 Vjačeslav Dobrynin, Ne syp mne soľ na ranu
Muslim Magomaev* Čortovo Koleso

Zo západných hitov 
 Afric Simone, Hafanana
 Kaoma, Lambada
 Hot Butter, Popcorn
 Digital Emotion, Get Up, Action!, Go Go Yellow Screen, The Beauty And The Beast,

Iné projekty 

Detské filmy a seriály
Sovietske kreslené seriály
Ruské kreslené seriály